Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin turvallisuus- eksperttien mukaan -
pääministeri Netanjahun ja turvallisuustahojen välillä -
ilmenee näkemyseroja palestiina- laisten väkivaltaisuuksien perussyystä.
Pääministeri Netanjahu syytti, että EU:lla ei ole otetta todellisuudesta -
Israelin ja palestiinalaisten konfliktissa.
Saksa ei näe sotilaallista vaihtoehtoa keinona ratkaista Syyrian konfliktia.
Saksa korostaa panostavansa poliittiseen prosessiin.
Jo kahden kuukauden ajan palestiinalaiset ovat tehneet -
puukotus-, ampumis- ja yliajoiskuja israelilaisia vastaan lähes päivittäin.
Pääministeri Netanjahu, armeija ja tiedustelujohtajat -
ovat erimielisiä väkivaltaisuuksien perussyystä.
Näkemyserot herättävät kysymyksiä -
oikeista taktiikoista levottomuuksien tukahduttamiseksi.
Tämä väkivallan aalto on pahin Israelissa -
― pääosin Jerusalemissa ja Länsirannalla ―
sitten palestiinalaisten toisen intifadan, joka päättyi vuonna 2005.
Pääministeri Netanjahu on toistuvasti syyttänyt, -
että presidentti Abbas kiihottaa palestiinalaisia Israelia vastaan, -
mikä lietsoo väkivaltaisuuksia. Netanjahu painotti, -
että iskut ilmentävät palestiinalaisten juutalaisvihaa -
sekä haluttomuutta hyväksyä Israelin olemassaolon oikeutta.
Israelin sotilas- ja turvallisuustahot ovat taas kallistuneet sille kannalle, -
että eri taloudelliset ja sosiopoliittiset tekijät -
ruokkivat palestiinalaisten kiukkua ja turhautumista, -
eritoten Länsirannan nuorison keskuudessa.
Israelin turvallisuustahot kritisoivat Abbasia ja hänen Fatah-puoluettaan -
väkivallan hiljaisesta hyväksymisestä -
ja juutalaisia vastaan iskuja tehneiden "marttyyrien" ylistämisestä.
Silti turvallisuusviranomaiset ovat vältelleet -
syyttämästä Abbasia vihanlietsonnasta.
Kobi Michael on Tel Avivin yliopiston -
Kansallisen turvallisuuden opintojen instituutin tutkija. Hän on sanonut, -
että armeija yrittää varmistaa sen, -
että palestiinalaisten valtaenemmistö pysyisi erossa levottomuuksista.
Näen, että Israelin strategian pääpilari on tällä hetkellä se, -
että palestiinalaisten valtaväestö saataisiin pidettyä -
mahdollisimman kaukana väkivallan teatterista.
On muistettava, että 98 % palestiinalaisista -
ei osallistu väkivaltaisuuksiin ja terrorismiin.
Itse asiassa väkivalta ja terrorismi toimivat heidän etujensa vastaisesti.
Israelin strateginen haaste -
on saada pidettyä tämä väestönosa erossa väkivaltaisuuksista.
1. lokakuuta alkaneissa väkivaltaisuuksissa -
on tähän mennessä menehtynyt 19 israelilaista ja yksi amerikkalainen.
Saman ajanjakson aikana on kuollut 97 palestiinalaista, -
joista 58 oli terroristeja. Loput olivat osallistuneet aktiivisesti -
väkivaltaisiin yhteenottoihin Israelin turvallisuusvoimia vastaan.
Pääministeri Netanjahu puhui Galileassa pidetyssä konferenssissa.
Hän syytti, että EU:lla ei ole otetta todellisuudesta -
Israelin ja palestiinalaisten konfliktissa.
Netanjahu toisti kantansa, että konfliktin ydinsyy -
on haluttomuus hyväksyä juutalaisvaltion olemassaoloa.
Meillä on kiistaa palestiinalais- asiasta joidenkin maiden kanssa, -
joilla on todellisia intressejä tässä kysymyksessä.
Asia koskee erityisesti EU:ta ja joitakin Länsi-Euroopan maita, -
jotka päättivät ryhtyä merkitsemään tuotteitamme. Vastaukseni oli, -
että aiomme jäädyttää palestiinalaisasiaa koskevan dialogin,-
koska heillä ei ole otetta todellisuudesta.
He luulevat, että konfliktimme koskee alueita.
Jos kyseessä olisi aluekonflikti, se olisi ratkaistu aikapäiviä sitten.
Tämä konflikti koskee olemassaoloamme, -
juutalaisvaltion olemassaoloa missään rajoissa. Tätä he eivät ymmärrä.
Syyrian konfliktin osalta -
Netanjahu kiitteli Venäjän ja Israelin välistä koordinaatiota.
Hän sanoi vakuuttuneensa presidentti Putinin tavatessaan, -
että Israel voi edelleen operoida Syyriassa -
säilyttääkseen etulyöntiasemansa ja välttääkseen joutumasta sotaan.
Keskustelin pitkään presidentti Putinin kanssa.
Tänään varmasti ymmärretään hyvin -
muutaman viikon takaisen Moskovan-matkani tarkoitus: -
eli varmistaa se, etteivät intressimme törmää.
Operoimme Syyriassa aika ajoin estääksemme sen, ettei siitä kehity -
Iranin muodostamaa toista terroririntamaa meitä vastaan.
Estämme myös asekuljetuksia, -
erityisesti Syyriasta Libanoniin meneviä.
Näitä toimia aiomme myös jatkaa.
Erityisen tärkeää on kuitenkin pystyä estämään -
Israelin ja Venäjän sotilasvoimien yhteentörmäykset.
Siksi koordinaatiomme on aivan keskeisen tärkeää.
Sitä teemme hyvässä hengessä -
ja siinä suorassa kommunikaatioyhteydessä, -
mikä tänään vallitsee Venäjän ja Israelin välillä.
Syyrian presidentti Assad sanoi tšekkitelevision haastattelussa, -
että Venäjän mukaantulo on muuttanut voimatasapainoa.
Hän lisäsi, että hänen pääliittolaisensa Venäjän tuki säilyy vahvana.
Assad huomautti myös, että hänen alueellisen kilpailijansa Turkin -
suorittama venäläishävittäjän alasampuminen osoittaa sen, -
miten tyytymätön Turkki on Syyrian kehityksiin, -
jotka Assadin mukaan ovat kehittyneet hänen hyväkseen.
Tämä tapaus osoitti presidentti Erdoganin todelliset aikeet.
Häneltä pettivät hermot, -
koska Venäjän mukaantulo on muuttanut voimatasapainoa.
Erdoganin ja hänen terroristiryhmiensä tappio Syyriassa -
merkitsee Erdoganin poliittista tuhoa.
Niinpä hän halusi tehdä mitä tahansa laittaakseen kapuloita rattaisiin.
En silti usko, että tuo tapaus muuttaa tasapainoa.
Sota terrorismia vastaan jatkuu.
Venäjän tuki ja osallistuminen vain vahvistuu.
Se on joka tapauksessa jo voimakasta, enkä näe, -
että tästä olisi paluuta takaisin, teki Erdogan sitten mitä tahansa.
Saksan ulkoministeri Frank-Walter Steinmeier sanoi, -
että Saksan päätös liittyä mukaan sotilasoperaatioon -
ISISiä, Nusran rintamaa ja muita Syyrian islamistiryhmiä vastaan -
ilmentää Saksan solidaarisuutta Ranskalle.
Olemme päättäneet toteuttaa nyt käytännössä -
solidaarisuuslupauksemme Ranskalle.
Siksi Saksa teki tänä aamuna päätöksen -
liittyä Ranskan rinnalla sotilasoperaatioon -
ISISiä, al-Nusraa ja muita ryhmiä vastaan Syyriassa.
Steinmeier korosti kuitenkin, -
että Saksa ei näe sotilasvaihtoehtoa keinona ratkaista Syyrian konfliktia.
Hänen mukaansa Saksa jatkaa poliittiseen prosessiin panostamista.
Tällä kaikella ei silti pidä kääntää huomiota pois siitä seikasta, -
että Saksa ei edelleenkään usko -
Syyrian konfliktin sotilaalliseen ratkaisuun.
Panostamme yhä poliittiseen prosessiin, -
joka alkoi muutama viikko sitten Wienissä.
Neuvottelujen jälkeen sovimme siellä tiekartasta tulevaa varten.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman